10. ΒΑΣΙΛΙΚΟΝ ΔΙΑΤΑΓΜΑ της 25 Ιουν./22 Ιουλ. 1948 Περί των εν Δωδεκανήσω νηολογίων, υποθηκολογίων κλπ. και της εν αυτοίς μετεγγραφής των εν τοις τέως Ιταλικοίς νηολογίοις Ρόδου εγγεγραμμένων πλοίων, πλοιαρίων κλπ. Έχοντες υπ’ όψιν το άρθρ. 6 του Νόμ. 510/1947 «περί της εν Δωδεκανήσω εφαρμοστέας δικαστικής νομοθεσίας», το άρθρ. 10 του Ν.Δ. 602/1948 «περί της εν Δωδεκανήσω εφαρμοστέας νομοθεσίας περί Εμπορικής Ναυτιλίας» και την υπ’ αριθ. 231/1948 γνωμάτευσιν του Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υπουργού απεφασίσαμεν και διατάσσομεν: Άρθρ.1.-1.Εντός τριών μηνών από της δημοσιεύσεως του παρόντος ο τηρών το νηολόγιον του Κεντρικού Λιμεναρχείου Ρόδου οφείλει όπως εις τα παρ’ αυτώ τηρούμενα νηολόγια καταχωρήση, κατά τα εν τοις επομένοις άρθροις οριζόμενα πάντα τα εις Έλληνας υπηκόους κατά ποσοστόν μείζον των πεντήκοντα εκατοστών ανήκοντα και εν τοις τέως Ιταλικοίς νηολογίοις Ρόδου εγγεγραμμένα πλοία και πλοιάρια πλην των διαγεγραμμένων ή των διαγραφησομένων εντός της ως άνω προθεσμίας ως αποδεδειγμένως μη ευρισκομένων εν ζωή. 2.Εντός της αυτής ως άνω προθεσμίας οφείλει όπως εις το παρ’ αυτώ τηρούμενον υποθηκολόγιον εγγράψη πάσας τας εν τοις τέως Ιταλικοίς νηολογίοις Ρόδου περιεχομένας εγγραφάς των μη εξαλειφθεισών υποθηκών αίτινες βαρύνουσι τα κατά τ’ ανωτέρω πλοία ή και πλοιάρια. Άρθρ.2.-1.Η εν τοις Ελληνικοίς νηολογίοις Α΄ και Β΄ κλάσεως μετεγγραφή και εν αυτοίς εγγραφαί γενήσονται αναλόγως της εκ των Ιταλικών νηολογίων προκυπτούσης καθαράς χωρητικότητος και κατά τας διατάξεις των άρθρ. 25 έως 37 του Β.Δ. της 10.7.1910 «περί νηολογίων, ναυτικών υποθηκολογίων κλπ.». Σελ. 59 Nηολόγια-Υποθηκολόγια-Σηματολόγηση 19.Α.γ.9-10 2.Τα κάτω των 10 κόρων πλοιάρια θα μετεγγραφώσιν εις το νηολόγιον πλοιαρίων κατά τας διατάξεις του άρθρ. 56 του αυτού ως άνω Β.Δ/τος. 3.Εκ των εγγραφών μεταβολής κυριότητος θα μεταφερθώσιν εις τα Ελληνικά νηολόγια μόνον αι αφορώσαι τους κατά την καταχώρησιν τελευταίους πλοιοκτήτας. Εν τη επικεφαλίδι εκάστης μερίδος θα παρασημειωθή εν παρενθέσει ο αύξων αριθμός και το Διεθνές διακριτικόν σήμα όπερ το πλοίον είχε εν τω Ιταλικώ νηολογίω. 4.Εις το Ελληνικόν υποθηκολόγιον θα μετεγγράφωσιν εκ των τέως Ιταλικών νηολογίων αι εγγραφαί μόνον των μη εξαλειφθεισών υποθηκών και κατά τας διατάξεις των άρθρων 9-17 του αυτού ως άνω Β.Δ/τος. 5.Εις το Ελληνικόν βιβλίον κατασχέσεων θα μετεγγράφωσιν εκ των τέως Ιταλικών νηολογίων και κατά τας διατάξεις του άρθρ. 23 του ως άνω Β.Δ/τος πάσαι αι μη αρθείσαι κατασχέσεις αι αφορώσαι τα ανωτέρω πλοία ή και πλοιάρια. Άρθρ.3.-1.Μέχρι λήξεως της κατά τα προηγούμενα άρθρα μεταγγραφής, πάσα προς καταχώρησιν πράξις καταχωρείται εις τα Ελληνικά νηολόγια, το υποθηκολόγιον και το βιβλίον κατασχέσεων, εφ’ όσον αφορά σκάφος ούτινος εγένετο ήδη η εκ των Ιταλικών νηολογίων μετεγγραφή, άλλως θα καταχωρήται προσωρινώς εις τα τέως Ιταλικά νηολόγια οπόθεν θέλει μεταφερθή εις τα Ελληνικά τοιαύτα κατά την μετεγγραφήν του πλοίου. Εις τα Ιταλικά επίσης νηολόγια θα καταχωρήται προσωρινώς και μέχρι λήξεως της όλης μετεγγραφής και πάσα νέα εγγραφή το πρώτον νηολογουμένου σκάφους οπόθεν και θα μεταφερθή εις τα Ελληνικά νηολόγια καταχωρουμένη εν συνεχεία των μετεγγραφησομένων παλαιών νηολογημένων σκαφών. Το αυτό ισχύει και δια τας κατά τα άρθρ. 19 και 37 του ως άνω Β.Δ/τος εκθέσεις. 2.Μέχρι λήξεως της προθεσμίας του άρθρ. 1 απαγορεύεται πάσα μετεγγραφή εις έτερον λιμένα του Κράτους πλοίων ή πλοιαρίων εγγεγραμμένων εις τα τέως Ιταλικά νηολόγια Ρόδου. Άρθρ.4.-1.Η κατά το άρθρ. 2 μετεγγραφή των εγγραφών των τέως Ιταλικών νηολογίων εις τα Ελληνικά νηολόγια, το υποθηκολόγιον κλπ. γενήσεται εν επισήμω Ελληνική μεταφράσει, ενεργουμένη παρά προσώπου κατέχοντος άριστα την Ελληνικήν και Ιταλικήν γλώσσαν υποδεικνυομένου υπό του Κεντρικού Λιμενάρχου Ρόδου και διοριζομένου παρά τω Κεντρικώ τούτω Λιμεναρχείω δι’ αποφάσεως των Υπουργών Οικονομικών και Εμπορικής Ναυτιλίας. Σελ. 60 2.Μετά το πέρας της κατά το άρθρ. 2 μετεγγραφής τα Ιταλικά νηολόγια φυλάσσονται εις το αρχείον του Κεντρικού Λιμεναρχείου Ρόδου. Άρθρ.5.-1.Παν σκάφος μετεγγραφόμενον κατά τ’ ανωτέρω εις τα Ελληνικά νηολόγια Ρόδου εφοδιάζεται δι’ Ελληνικών ναυτιλιακών εγγράφων επί επιστροφή των Ιταλικών άτινα ακυρούμενα δια χιασμού κατατίθενται εν τω αρχείω των νηολογίων και εν τω ατομικώ φακέλλω εκάστου σκάφους. 2.Εν περιπτώσει απωλείας των Ιταλικών ναυτιλιακών εγγράφων εκδίδονται Ελληνικά τοιαύτα επί τη ενόρκω βεβαιώσει περί της απωλείας, κατατιθεμένη εν τω ατομικώ φακέλλω του σκάφους. 3.Εκ των χορηγουμένων ναυτιλιακών εγγράφων το πρωτόκολλον καταμετρήσεως συντάσσεται βάσει των εν τω Ιταλικώ τοιούτω αναγεγραμμένων στοιχείων εν απωλεία δε τούτου δια καταμετρήσεως του σκάφους. Άρθρ.6.-Δωδεκανησιακά πλοία, πλοιάρια ή φορτηγίδες μη εγγεγραμμένα εις τα τέως Ιταλικά νηολόγια Ρόδου αλλά εις τα καταστραφέντα λεμβολόγια των λοιπών Δωδεκανησιακών λιμένων εγγράφονται εις τα οικεία νηολόγια ή βιβλία φορτηγίδων των λιμένων του Κράτους παρ’ οις τηρούνται τοιαύτα, κατά τας διατάξεις του Ν.Δ. 1435/1942. Εις τον αυτόν επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος. 19.Α.γ.10 Nηολόγια-Υποθηκολόγια-Σηματολόγηση 